OzLabs/hebrew-wiki-articles huggingface dataset:
פטר לקס

פטר לקס בשנת 1969
פטר לקס (בשמו המלא: פטר דוד לקס, בארצות הברית: פיטר ד. לקס; בהונגרית: Lax Péter; נולד ב-1 במאי 1926 בבודפשט) הוא מתמטיקאי יהודי-אמריקאי יליד הונגריה. לדברי ג'רג' מרקס הוא היה אחד מן המדענים מאנשי-המאדים.

== שדה מחקר ==
לקס עוסק בעיקר במתמטיקה יישומית, תחומי המחקר שלו הם: תורת משוואות דיפרנציאליות חלקיות, דינמיקת נוזלים, מדעי המחשב.

== קורות חיים ==
לקס נולד במשפחה יהודית בבודפשט לאביו הנריק לקס ולאמו קלרה קורנפלד. פטר לאקס עבר לארצות הברית בשנת 1941 עם הוריו, שנתיים לאחר פרוץ מלחמת העולם השנייה. הוא קיבל תואר ראשון מאוניברסיטת ניו יורק. בהמשך קיבל את הדוקטורט שם ב-1949. המנחה שלו היה קורט או. פרידריכס.<ref>[http://www.genealogy.ams.org/id.php?id=13415 Peter David Lax], [http://genealogy.math.ndsu.nodak.edu/ TMGP]</ref> כותרת עבודת הדוקטורט שלו הייתה: "מערכת לא ליניארית של משוואות דיפרנציאל חלקיות היפרבוליות בשני משתנים עצמאיים" (Nonlinear System of Hyperbolic Partial Differential Equations in Two Independent Variables). כיום הוא פרופסור אמריטוס של מכון קוראנט למדעי המתמטיקה באוניברסיטה. לדבריו השפה והתרבות ההונגרית, כמו גם היחסים עם מתמטיקאים הונגרים, חשובים בעיניו,<ref>[https://web.archive.org/web/20060617213950/http://www.mindentudas.hu/magazin2/20050525amagyar.html A magyar származású Lax Péter az Abel-díj idei kitüntetettje], Mindentudás Egyeteme, 2005.</ref> לכן השתתף גם בפיתוח תוכנית הדוקטורט במתמטיקה של האוניברסיטה המרכז-אירופית.

== פרסים והוקרה ==
* 1974: פרס שובנט
* 1975: פרס נורברט וינר
* 1986: המדליה הלאומית למדע (ארצות הברית)
* 1987: פרס וולף
* 1993: חבר כבוד באקדמיה ההונגרית למדעים
* 1992: פרס לירוי פ. סטיל, האגודה האמריקאית למתמטיקה (AMS)[http://www.oakland.edu/enp/erdpaths.html]
* 2005: פרס אבל
* 2005: הצלב האמצעי של מסדר הכבוד של הרפובליקה של הונגריה

== לקריאה נוספת ==
* [http://www.abelprisen.no/en/prisvinnere/2005/documents/hungarian_2005_biog.pdf?PHPSESSID=908f4ebdabd793820438d7a92af64e79 ביוגרפיה של פטר לקס באתר פרס אבל] 
* דנש פץ: [https://web.archive.org/web/20050406111243/http://www.nol.hu/cikk/355741/ פטר לקס הפך לחתן פרס אבל], נפסבדשאג, ב-19 במרץ 2005
* [http://www.geographic.hu/index.php?act=napi&id=4432 פרס אבל במתמטיקה למתמטיקאי ממוצא הונגרי.] נשיונל ג'אוגרפיק, 2005.
* [https://web.archive.org/web/20080105084819/http://hvg.hu/hvgfriss/2008.01/200801HVGFriss144.aspx "מהירות המחשבים תוכפל בתוך שלוש שנים"] - שיחה עם פטר לקס, כתב העת HVG, ינואר 2008

== קישורים חיצוניים ==

* 

== הערות שוליים ==

קטגוריה:מתמטיקאים יהודים הונגרים
קטגוריה:מתמטיקאים יהודים אמריקאים
קטגוריה:מדעני מחשב יהודים הונגרים
קטגוריה:בודפשט: אישים
קטגוריה:מהגרים מהונגריה לארצות הברית
קטגוריה:אמריקאים ממוצא יהודי-הונגרי
קטגוריה:יהדות בודפשט
קטגוריה:בעלי תואר דוקטור מאוניברסיטת ניו יורק
קטגוריה:יהודים חברי האקדמיה הצרפתית למדעים
קטגוריה:יהודים חברי האקדמיה ההונגרית למדעים
קטגוריה:זוכי פרס וולף למתמטיקה
קטגוריה:עמיתי SIAM
קטגוריה:אמריקאים שנולדו ב-1926
סטפני בייס

סטפני בָּייס (באנגלית: Stephanie Bice; נולדה ב-11 בנובמבר 1973 תחת שם המשפחה אסאדי <small>(בפרסית: اسدی)</small>) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס החמישי של מדינת אוקלהומה, מאז ינואר 2021. היא האיראנית-אמריקאית הראשונה שנבחרה לקונגרס האמריקאי. מאז 2014 ועד השבעתה לקונגרס הייתה חברה בסנאט המדינתי באוקלהומה, ובבחירות 2020 נבחרה לייצג את מחוז הקונגרס החמישי של אוקלהומה בבית הנבחרים האמריקאי אחרי שגברה על נציגת המחוז המכהנת קנדרה הורן.

== ביוגרפיה ==
אביה של בייס, שנולדה אוקלהומה סיטי, היה מהגר מאיראן בשם חוסיין אסאדי, שנודע בשמו האמריקאי "ג'ו אסאדי". בייס השלימה באוניברסיטת המדינה של אוקלהומה לימודי תואר ראשון בשיווק ותחום התמחות משני בעסקים בינלאומיים. היא עבדה במשך שמונה שנים בענף הפיקוח הפיננסי, וכעבור זמן מה התמקצעה בתחום האסטרטגיה העסקית עבור חברת הטכנולוגיה של משפחתה באוקלהומה סיטי. בהמשך סייעה להוביל סוכנות שיווק דיגיטלית באוקלהומה סיטי כסגנית נשיא לענייני פיתוח עסקי.

בבחירות 2014 נבחרה בייס לראשונה אל הסנאט של אוקלהומה, הבית העליון בבית המחוקקים של המדינה. בשנת 2016 נבחרה בייס על ידי הסיעה הרפובליקנית בסנאט למלא את תפקיד עוזרת מנהיג הרוב בסנאט המדינתי. במהלך כהונתה בסנאט נתנה את חסותה למספר הצעות חוק, בהן זו שסיפקה שירותי סעד לתושבי אוקלהומה שריצו עונש מאסר בגין עבירות מסוג פשע, שבהווה הורדו ברמת חומרתן לעוון.

באפריל 2019 בייס הודיעה כי בבחירות 2020 תתמודד אל בית הנבחרים של ארצות הברית מטעם מחוז הקונגרס החמישי של אוקלהומה. בבחירות המקדימות שהתקיימו במפלגה הרפובליקנית ב-30 ביוני 2020, סיימה בייס במקום השני אחרי טרי ניז, אשת עסקים שהייתה ב-1990 המועמדת הרפובליקנית לתפקיד סגן מושל אוקלהומה. משום שאף מתמודד לא גרף 50 אחוזים מקולות הבוחרים, העפילו ניז ובייס לסיבוב מכריע. בסיבוב זה גברה בייס על ניז, והמשיכה ליום הבחירות הכלליות מול נציגת המחוז המכהנת קנדרה הורן. בייס ניצחה את הורן והשיבה את המושב לידי המפלגה הרפובליקנית. מחוז הקונגרס החמישי, בו התמודדו הורן ובייס, היה מעוז רפובליקני במשך למעלה מארבעה עשורים עד אשר נבחרה הורן בבחירות 2018.

== קישורים חיצוניים ==

* 

* [https://oksenate.gov/senators/stephanie-bice קורות חייה של סטפני בייס], באתר הרשמי של הסנאט של אוקלהומה 
* 

== הערות שוליים ==

קטגוריה:אמריקאים ממוצא איראני
קטגוריה:נוצרים רומים-קתולים אמריקאים
קטגוריה:חברי בית המחוקקים של אוקלהומה
קטגוריה:חברות בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מאוקלהומה
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:בוגרי אוניברסיטת המדינה של אוקלהומה
קטגוריה:אמריקאיות שנולדו ב-1973
קטגוריה:אמריקאים שנולדו ב-1973
רמון ברן

רמון ברן (בצרפתית: Raymond Braine; 28 באפריל 1907 – 24 בדצמבר 1978) היה כדורגלן בלגי, ששיחק בעמדת החלוץ עבור נבחרת בלגיה. עם העברתו לספרטה פראג ב-1930 הוא נחשב לכדורגלן הבלגי הרשמי הראשון.

==ביוגרפיה==
ברן נולד ב-28 באפריל 1907 באנטוורפן שבבלגיה. בגיל 15 בלבד ערך את הופעת הבכורה שלו בליגה הבלגית במדי בירסחוט, משחק שהתקיים ב-11 בפברואר 1923 נגד דרינג קלוב. הוא זכה עם המועדון ב-4 תוארי אליפות בקדנציה הראשונה שלו שהסתיימה ב-1930, ופעמיים היה לכובש הבכיר בליגה בעונות 1927/28 ו-1928/29 כשהוא כובש בהן 35 ו-30 שערים בהתאמה.

הכדורגל הבלגי היה עדיין חובבני באותה תקופה ולכן זה היה רק עניין של זמן עד שברן הכישרוני יעבור לשחק בחו"ל. בשנת 1930 עבר לספרטה פראג בזכות יוזמה שלקח מאמנה, ג'ון דיק הסקוטי. ברן תפס במהרה את מקומו בהרכב הפותח, ובהופעתו הראשונה שנערכה ב-12 ביולי 1930 כבש את השער הראשון שלו במדיה, שער הניצחון ב-1–2 על אוסטריה וינה בגביע מיטרופה. במשחק הגומלין שנערך בווינה כבש נגדה פעם נוספת, הפעם בניצחון 2–3. ספרטה הגיעה עד לגמר באותו טורניר אך הפסידה אותו לראפיד וינה.

ברן זכה עימה באליפות בעונות 1931/32 ו-1935/36 וסיים כמלך שערי הליגה פעמיים בעונות 1931/32 ו-1933/34 עם 16 ו-18 שערים בהתאמה. בזכייה השנייה היה במקום הראשון לצד ייז'י סובוטקה מהיריבה סלביה פראג. ספרטה זכתה בגביע מיטרופה בשנת 1935 וברן היה אחד הגורמים העיקריים לכך. הוא כבש 7 שערים לכל אורך הטורניר ובשני משחקי הגמר נגד פרנצווארוש כבש גם כן.

בסוף 1936 ברן האריך את חוזהו בספרטה לשנתיים נוספות ונסע לביקור מולדת בבלגיה במהלך חופשת החורף. הוא היה אמור לחזור ב-1 בינואר 1937 אך זה לא קרה. הוא נשאר באנטוורפן ושב לשחק בבירסחוט למרות החוזה התקף בספרטה. ברן זכה עימה שוב פעם באליפות בעונות 1937/38 ו-1938/39. בשנת 1943 הוא עבר לR.C.S. לה פורסטואז, שם שיחק למשך עונה בעמדת המגן ולאחר מכן פרש ממשחק.

בסך הכל כבש 300 שערים ב-281 משחקי ליגה, גביע וידידות עבור ספרטה, והוא נחשב לשחקן הזר הטוב ביותר בכל הזמנים ששיחק בצ'כוסלובקיה וצ'כיה.

==תארים==
;בריסחוט
*אליפות בלגיה (6): 1923/24, 1925/25, 1925/26, 1927/28, 1937/38, 1938/39
;ספרטה פראג
*אליפות צ'כוסלובקיה (2): 1931/32, 1935/36
*גביע מיטרופה: 1935
;אישיים
*מלך השערים בליגה הבלגית (2): 1927/28, 1928/29
*מלך השערים בליגה הצ'כוסלובקית (2): 1931/32, 1933/34

== קישורים חיצוניים ==

קטגוריה:כדורגלנים בלגים
קטגוריה:כדורגלני נבחרת בלגיה
קטגוריה:כדורגלני ספרטה פראג
קטגוריה:אנטוורפן: כדורגלנים
קטגוריה:ילידי 1907
קטגוריה:נפטרים ב-1978
סנטיאקבפה

סנטיאקבפה (בהונגרית: Szentjakabfa) הוא כפר על גדות אגם בלטון במחוז וספרם שבמרכז הונגריה. כמו יישובים רבים באירופה גם בסנטיאקבפה מספר התושבים נמצא בירידה. כך, בשנת 1990 חיו בכפר 132 תושבים, ובשנת 2020 105 תושבים.

== היסטוריה ==
הכפר יושב מחדש ב-1753 לאחר שהתיישבות קודמת נחרבה על ידי העות'מאנים בשנת 1548.
תושבי הכפר עסקו ב בגידול ענבים וייצור יין. בכפר כנסייה שהוקמה ב-1763. 

לאחר נפילת המשטר הקומוניסטי בהונגריה נתן השלטון המקומי ב-1998 ביטוי למיעוט הגרמני.<ref></ref>

==קישורים חיצוניים==

* 

==הערות שוליים==

קטגוריה:הונגריה: כפרים
טגיון

טגיון (בהונגרית: Tagyon) הוא כפר על גדות אגם בלטון במחוז וספרם שבמרכז הונגריה.
כמו יישובים רבים באירופה גם בטגיון מספר התושבים נמצא בירידה. כך, בשנת 1990 חיו בכפר 104 תושבים, ובשנת 2020 98 תושבים.

==יהודי טגיון==
בטגיון חיו יהודים בתקופות זמן שונות. 
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|2
|
|-
|1880
|4
|174
|-
|1910
|5
|
|-
|1920
|4
|
|-
|1930
|3
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
ואסוי

ואסוי (בהונגרית: Vászoly) הוא כפר על גדות אגם בלטון במחוז וספרם שבמרכז הונגריה.

==יהודי ואסוי==
בואסוי חיו יהודים בתקופות זמן שונות. 
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|7
|
|-
|1880
|9
|581
|-
|1910
|3
|
|-
|1920
|14
|
|-
|1930
|3
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
זאנקה

זאנקה (בהונגרית: Zánka) הוא כפר על גדות אגם בלטון במחוז וספרם שבמרכז הונגריה.

כמו יישובים רבים באירופה גם בזאנקה מספר התושבים נמצא בירידה. כך, בשנת 1990 חיו בכפר 1,101 תושבים, ובשנת 2020 834 תושבים.

==יהודי זאנקה==
בזאנקה חיו יהודים בתקופות זמן שונות. 
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|20
|
|-
|1880
|19
|432
|-
|1910
|8
|
|-
|1920
|8
|
|-
|1930
|8
|
|-
|1941
|9
|587
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
רבי יהודה בר טיטס

רבי יהודה בר טיטס (או טיטוס, טיטם וסוטס) היה אמורא ארצישראלי בדור הרביעי המוזכר כמה פעמים בתלמוד הירושלמי.

==שמו==
בכמה מדפוסי התלמוד הירושלמי מופיע שם אביו כ"טיטוס". רבי חיים בנבנישתי טוען שלא ייתכן שיהודי ייקרא בשמו של טיטוס מחריב המקדש, ולכן גורס ששם אביו היה "אנטיגנוס". הרב אהרן היימן משער שהשם המקורי היה "סיטוס", משום שצורה דומה מופיעה בירושלמי, ומחמת הדמיון הגרפי התחלפה הס' בט'.

אמנם, בכתב יד ליידן ובדפוס הראשון של הירושלמי (דפוס ונציה), השם מופיע תמיד כ"טיטס". בדפוס וילנה מופיעה פעם אחת הגרסה "טיטם".

==חייו==
רבי יהודה מסר משמם של רבי אחא בר חנינא ורבי יהודה בן פזי.

ייתכן שהרביץ תורה בקיסריה שכן "רבנן דקיסרין" מסרו כמה פעמים בשמו.

רבי יהודה רצה לנסוע לרומא, ולכן נסמך על תנאי שיחזור לארץ ישראל ולא ישתקע ברומא, משום שאין ממנים חכמים אלא בארץ ישראל. מרדכי מרגליות סובר שעשו כך משום החשש שיוקם מרכזי תורני בתפוצות ש"יתחרה" עם המרכז הארצישראלי, בדומה למרכז הבבלי.

==לקריאה נוספת==
* מרדכי מרגליות (עורך), אנציקלופדיה לחכמי התלמוד והגאונים, חלק ב, עמ' 170. 
==קישורים חיצוניים==
* 
==הערות שוליים==

קטגוריה:הדור הרביעי לאמוראי ארץ ישראל
נעלמת (סדרת טלוויזיה)

נעלמת (באנגלית: Save Me) היא סדרת דרמה בריטית, שיצר כתב ובכיכובו של לני ג'יימס. שידור הבכורה של הסדרה היה ב-28 בפברואר 2018 בערוץ Sky Atlantic. כל ששת פרקי הסדרה יצאו ב-Sky Box Sets, ובשירות הסטרימינג Now TV. עונה שנייה של הסדרה יצאה בשם "Save Me Too" ב-1 באפריל 2020.

חברת Sky Vision הפיצה את העונה הראשונה ברחבי העולם. זכויות ההפצה של העונה השנייה היו של NBCUniversal, חברה אחות של Sky. בארצות הברית שודרה הסדרה ברשת Starz, והייתה זמינה בשירות וידאו לפי דרישה החל מ-6 בספטמבר 2018. בערוץ Starz Cinema שודרה הסדרה ב-11 במאי 2019.

לני ג'יימס מככב בסדרה בתפקיד נלסון "נלי" רו, שעולמו התהפך עליו כשבתו ג'ודי בת השלוש עשר, איתה לא היה בקשר כלל, נעלמת באופן מסתורי. הוא נחוש לרדת לעומק העניין ולמצוא את בתו, תוך כדי שהוא משקר, מבקש טובות ומותח עד הקצה את הקשרים עם חבריו. סוראן ג'ונס מככבת בתפקיד קלייר מקגורי, אמה של ג'ודי. בנוסף משחקים בסדרה סטיבן גראהם וג'ייסון פלמינג בתפקידי מלון וטאם, חבריו הקרובים של נלי רו.

הסדרה קיבלה אור ירוק בינואר 2017, בשם "Gone". ג'יימס שיתף פעולה עם חברת World Productions, איתם עבד בעונה הראשנוה של הסדרה "שחיתות".

בעקבות ביקורות חיוביות לעונה הראשונה, יצאה עונה נוספת בשנת 2020 בשם "Save Me Too". ב-7 במאי 2018 יצא DVD של העונה הראשונה בהפצת Acorn DVD.

==צוות השחקנים==
===תפקידים ראשיים===
* לני ג'יימס – נלסון "נלי" רו, גבר רודף שמלות חסר כל
* סוראן ג'ונס – קלייר מקגורי, בת זוגו לשעבר של נלי, ואמה של ג'ודי
* סטיבן גראהם – פביו "מלון" מלונזולה, חברו הטוב של נלי, מומחה למחשבים, ועבריין מין מורשע
* ג'ייסון פלמינג – טאם, חבר של נלי, קרוס-דרסר וברמן במועדון חשפנות

===תפקידי משנה===
* סוזן לינץ' – סטייס, חברת ילדות של נלי, ובעלת הפאב The Palm Tree.
* קרי גודלימן – מרטין "טינס" בטס, בת זוגו של נלי בתחילת הסדרה, הם נשארים חברים גם בהמשך.
* אוליב גריי – גרייס, נערה שנוצלה למטרות סקס, ונלי מציל אותה. הוא מנסה להגן עליה מהעולם האפל שממנו היא הגיעה.
* נדין מרשל – סמלת בילוש שוֹלה או'הלורן, סגנית של פקד ת'ורפ.
* בארי וורד – בארי מקגורי, בעלה של קלייר, ואביה המאמץ של ג'ודי. בעל מועדון אמיד.
* אלן מקנה – פקד בילוש איאן ת'ורפ, קצין בכיר שחוקר את היעלמותה של ג'ודי.
* אינדיארנה דונלדסון-הולנס – ג'ודי מקגורי, בת ה-13, בתם של נלי וקלייר, ובתו המאומצת של בארי.
* פיל דאנסטר – בי ג'יי מקגורי, בנו של בארי.
* תומאס קומבס – גוז, סוחר סמים, וחבר של נלי.
* אליס פית'אם – ברני מלונזולה, אשתו של מלון, שהורשע על קיום יחסי מין כשהיא הייתה בת 15.
* קמילה ביפוט – זיטה, חשפנית, חברתו של נלי.
* ניקולס קראוצ'ר – דילן, שכן וחבר טוב של ג'ודי.
* סטרואן רודג'ר – ריצ'רד, בעל בר ובית בושת לפדופילים.
* אלכסנדר ארנולד – לוק, סטודנט ולקוח קבוע בפאב של סטייס 
* ראגוואן ואסאן – גאווין, סטודנט חבר ושותף לדירה של לוק 
* רמי מילנר – דייזי, חברתו של גוז ואם ילדיו
* ג'ימי ווקר – מארקי בטס, בנה של סטריפ, שומר סף במועדון חשפנות.
* אדריאן אדמונדסון – גדעון צ'ארלס, דמות מרכזית בחוג הפדופילים.
* לזלי מנוויל – ג'ניפר צ'ארלס, אשתו של גדעון.

==סקירת סדרה==

==קישורים חיצוניים==
* 

==הערות שוליים==

קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות דרמה בריטיות
קטגוריה:סדרות מתח בריטיות
קטגוריה:תוכניות טלוויזיה שמתרחשות בלונדון
קטגוריה:קרוס-דרסינג בקולנוע ובטלוויזיה
קטגוריה:סדרות טלוויזיה על נעדרים
חוף מקדונלד

חוף מקדונלד (באנגלית: McDonald Beach) הוא אזור חוף נרחב, באי רוס, שבאנטארקטיקה.

אזור החוף ממוקם ממערב לגבעת אינקלוז'ן, ו-11 קילומטרים מדרום מערב לכף בירד.

החוף כולל מספר רצועות סלע, שביניהם שלוליות מי ים; בחלקו הדרומי של החוף מספר רב של נחלים קטנים זורמים אל הים, ומאחורי מקטע חוף זה, לכיוון היבשת, מצוק שגובהו משתנה בין 45 מטרים ל-60 מטרים.

== היסטוריה ==
=== מקור השם ===

שמו של החוף ניתן לו על ידי משלחת הסקר הגאולוגי האנטארקטי של ניו זילנד (אשר חקרה את אנטארקטיקה בעונת המחקר (הקיץ האנטארקטי) 1958–1959).

החוף נקרא על שמו של קפטן אדווין איי. מקדונלד (Edwin A. McDonald), שהיה סגן המפקד של כוח העזר של צי ארצות הברית לאנטארקטיקה (US Naval Support Force, Antarctica), אשר העניק סיוע רב למשלחת הסקר הגאולוגי של ניו זילנד, בחקר אזור החוף.

== אזור ציפורים בעל חשיבות ==
פינגווין אדלי
שטח של 2,690 דונמים מהחוף הוגדר כאזור ציפורים בעל חשיבות על ידי ארגון BirdLife International, מאחר שבו מקננים כ-43,000 זוגות של פינגווין אדלי (בספירה שנערכה במשך 30 עונות רבייה, בשנים 1981–2012).

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:9671 חוף מקדונלד] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21117 חוף מקדונלד] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=9260&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR חוף מקדונלד] באתר הגאזט האנטארקטי המשווה SCAR של ממשלת אוסטרליה
* [https://antarctica.recollect.co.nz/nodes/view/6852 תצלום חוף מקדונלד וכף בירד] באתר הגאזט האנטארקטי של ממשלת ניו זילנד
* [https://geographic.org/geographic_names/antname.php?uni=9671&fid=antgeo_115 תצלום לוויין של אזור חוף מקדונלד]
* [https://www.marineregions.org/gazetteer.php?p=details&id=12865 חוף מקדונלד] באתר marineregions
* [https://www.mindat.org/feature-6637802.html חוף מקדונלד] באתר mindat
* [https://www.yr.no/place/Antarctica/Other/McDonald_Beach/ מזג אוויר נוכחי מעודכן בחוף מקדונלד]
** [https://www.yr.no/place/Antarctica/Other/McDonald_Beach/long.html תחזית מזג אוויר עדכנית ארוכת טווח עבור חוף מקדונלד]
** [https://www.yr.no/place/Antarctica/Other/McDonald_Beach/statistics.html סטטיסטיקות מזג אוויר עבור חוף מקדונלד]

== הערות שוליים ==

מקדונלד
מקדונלד
מקדונלד
צ'אנס פרדומו

צ'אנס פרדומו (באנגלית: Chance Perdomo; 19 באוקטובר 1996 – 30 במרץ 2024) היה שחקן אנגלי יליד ארצות הברית.

== ביוגרפיה ==
פרדומו נולד בלוס אנג'לס, קליפורניה ועבר לסאות'המפטון שבמחוז המפשייר, אנגליה עם אמו בילדותו. הוא החזיק באזרחות בריטית וגם אמריקאית. הוא למד בבית הספר הקהילתי רדברידג' <small>(אנ')</small> במערב סאות'המפטון לפני שהתקבל למכללת פיטר סימונדס <small>(אנ')</small> בווינצ'סטר. הוא התכוון ללמוד משפטים לאחר שסיים את לימודיו, אך החליט להתמקד במשחק. בכסף שהרוויח מעבודה בחנות נעליים ובבית קולנוע הוא עבר ללונדון, שם הצטרף לתיאטרון הלאומי לנוער <small>(אנ'),</small> ב ולמד בבית הספר למשחק.<ref></ref>

== קריירה ==
בשנת 2016 ביצע את הופעת הבכורה שלו במספר סרטים קצרים.

בפברואר 2018 פורסם כי פרדומו לוהק לתפקיד הקבוע של אמברוס ספלמן בסדרת הטלוויזיה של נטפליקס "הרפתקאותיה המצמררות של סברינה".<ref></ref> פרדומו נבחן בעבר לתפקיד ג'אגהד ג'ונס בסדרת הטלוויזיה "ריברדייל", אך לתפקיד לוהק קול ספראוס.<ref></ref> פרדומו, לעומת זאת, הרשים את רוברטו אגוייר-סקסה, יוצר הסדרה, באודישן שלו עד כדי כך, עד שאגוויר-סקסה כתב את התפקיד של אמברוז בשבילו, בסדרה "הרפתקאותיה המצמררות של סברינה".<ref></ref><ref></ref>

במרץ 2021 לוהק פרדומו לתפקיד ראשי בסדרת הטלוויזיה "דור ה-V" באמזון פריים וידאו. שנה לאחר מכן הופיע בסרט "אחרי ש... הגענו לסוף הטוב" ובשנת 2023 הופיע בסרט ההמשך "אחרי ש...הכל נגמר".<ref name=":0"></ref>

== הוקרה ==

* 2019, מועמדות לפרס באפט"א בקטגוריית השחקן הראשי, על משחקו ב-BBC בסרט הטלוויזיה Killed by My Debt.

== חיים אישיים ==
ב-29 במרץ 2024 נהרג בתאונת אופנוע.<ref name=":0" />

== פילמוגרפיה ==
=== קולנוע ===
{| class="wikitable sortable"
! שנה
! סרט
! תפקיד
! הערות
|-
| 2021
| אחרי שנפלנו
| rowspan="3" | לנדון גיבסון
|
|-
| 2022
| אחרי ש... הגענו לסוף הטוב <small>(אנ')</small>
|
|-
|2023
|אחרי ש...הכל נגמר <small>(אנ')</small>
|
|-
|TBA
|Bad Man
|
|
|}

=== טלוויזיה ===
{| class="wikitable sortable"
! שנה
! סדרה
! תפקיד
! הערות
|-
| 2017
| Hetty Feather<ref></ref>
| הנרי גודול
| פרק: "The Past Returns"
|-
| rowspan="3" | 2018
| Shakespeare & Hathaway: Private Investigators<ref></ref>
| האמיש קינגלי
| פרק: "The Chameleon's Dish"
|-
| Killed by My Debt
| ג'רום
| סרט טלוויזיה של BBC Three
מועמד לפרס באפט"א לטלוויזיה לשחקן הטוב ביותר<ref></ref>
|-
| רציחות במידסומר<ref></ref>
| ליאו סקוט
| פרק: "Death of the Small Coppers"
|-
| 2018–2020
| הרפתקאותיה המצמררות של סברינה
| אמברוז ספלמן
| תפקיד ראשי (4 חלקים); 36 פרקים
|-
|2022
|עמק המומינים
|סנורק
|דיבוב; 4 פרקים
|-
| 2023
| דור ה-V
| אנדרה אנדרסון
| תפקיד ראשי; 8 פרקים
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:מהגרים מארצות הברית לממלכה המאוחדת
קטגוריה:אנגלים ממוצא גיאני
קטגוריה:אנגלים שנולדו ב-1996
קטגוריה:אנגלים שנפטרו ב-2024
קטגוריה:הרוגי תאונות דרכים
Esa Hembra es Mala

Esa Hembra Es Mala (באנגלית: That Female is bad) הוא סינגל שהוקלט על ידי הזמרת-יוצרת המקסיקנית גלוריה טרווי.<ref name=":0"></ref><ref name=":1"></ref> השיר יצא לאור ב-2 באוגוסט 2010, על ידי חברת התקליטים יוניברסל מיוזיק לטין אנטרטיינמנט, כשיר הנושא הרשמי של אופרת הסבן "תרזה".<ref name=":1" /><ref name=":0" />

השיר נכלל באלבום האולפן השמיני של טרווי, Gloria ובפסקול אופרת הסבון, Teresa.

בשנת 2020, צורף לפסקול La Casa de las Flores, עבור הסדרה של נטפליקס, "בית הפרחים".<ref name=":2"></ref>

== רקע וכתיבה ==
השיר נכתב על ידי גלוריה טרווי, מרסלה דה לה גרזה ובלטזר הינוג'וסה והופק על ידי סבסטיאן ג'יי ורייטו.<ref name=":1" /> בהתחלה, כתבה טרווי את השיר יחד עם הפזמונאים שצוינו, עבור זמר ממין זכר, אך לבסוף, הוחלט כי טרווי תקליט את השיר בעצמה והוא יהפוך לשיר הנושא של אופרת הסבון "טרזה", שם הושמע בכל תחילת פרק.<ref></ref>

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-14 מיליון השמעות.<ref name=":2" />

== וידאו קליפ ==
עבור השיר לא יצא וידאו קליפ, אך הופעה של גלוריה טרווי איתו שהועלתה ליוטיוב בשנת 2016, צברה למעלה מ-26 מיליון צפיות. קליפ המילים של השיר שהועלה בשנת 2017, צבר למעלה מ-22 מיליון צפיות. הופעה נוספת של טרווי עם השיר צברה למעלה מ-19 מיליון צפיות. סרטון נוסף של השיר צבר למעלה מ-11 מיליון צפיות.

השיר הועלה מספר פעמים ליוטיוב בשלל וריאציות שונות, שצברו עשרות מיליוני צפיות.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|2 באוגוסט 2010
|תקליטור • הורדה דיגיטלית
|יוניברסל לטין
|style="text-align:center;"|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2010
קטגוריה:סינגלים מ-2010
קטגוריה:שירי גלוריה טרווי
קטגוריה:שירים בספרדית
קטגוריה:שירים שנכתבו על ידי גלוריה טרווי
קטגוריה:שירים מסדרות טלוויזיה
קטגוריה:סינגלים בהוצאת יוניברסל מיוזיק לטין אנטרטיינמנט
השירות הפדרלי לחוזי הגנה

השירות הפדרלי לחוזי הגנה (ברוסית: Федеральная служба по оборонному заказу; בקיצור: Рособоронзаказ) היה גוף ממשלתי פדרלי ברוסיה, רשות פיקוח, שפעל בשנים 2004 עד 2015 לפיקוח על יישום חוזי הגנה וחוזים צבאיים והיה אמון על התקנת נורמות וכללים בתחום הזמנות הצבא והזמנות של משרד ההגנה וכן בתחום ביצוע הזמנות לאספקת סחורות, ביצוע עבודות ומתן שירותים לצורכי משרד ההגנה והכוחות המזוינים.

בצו של נשיא הפדרציה הרוסית מיום 1 בינואר 2015 בוטל השירות הפדרלי<ref></ref> ואת תפקידיו מבצעים שלל גופי ממשל פדרליים אחרים, שכפופים לממשלת הפדרציה הרוסית: הבקרה על יישום חוזי ההגנה הועברה לידי השירות למלחמה במונופולים הפדרלי; מתן רישוי לסוגים מסוימים של פעילויות בתחום חוזי משרד ההגנה הועבר לאחריות משרד התעשייה והמסחר של הפדרציה הרוסית.<ref></ref>

== היסטוריה ==
ב-11 במרץ 2003 הוקמה הוועדה הממלכתית של הפדרציה הרוסית למתן חוזי הגנה תחת משרד ההגנה של הפדרציה הרוסית (בראשי תיבות, Goskomoboronzakaz).<ref>Указ Президента РФ от 11 марта 2003 г. № 311 «О государственном комитете Российской Федерации по оборонному заказу при Министерстве обороны Российской Федерации»</ref>

ב-9 במרץ 2004 הפכה הוועדה הממלכתית לצווי הגנה לשירות הפדרלי לחוזי הגנה (Rosoboronzakaz).<ref></ref><ref></ref>

== משימות עיקריות ==
השירות הפדרלי היה אחראי ל:<ref>С учётом положений [https://ru.wikisource.org/wiki/Указ%20Президента%20РФ%20от%203.04.2008%20№%20449 Указа Президента РФ от 03.04.2008 N 449]</ref>
* בקרה על ביצוע הזמנות לאספקת סחורות, ביצוע עבודות, מתן שירותים לצורכי משרד ההגנה;
* בקרה על עמידה בדרישות החובה של תקנות טכניות ביחס למוצרים (עבודות, שירותים) המסופקים למשרד ההגנה.

== סמכויות בסיסיות ==
* רישוי, ניתוח ליקויים והפרות שנחשפו במהלך בדיקות בקרה, וכן טענות לאיכות המוצרים (עבודות, שירותים) הניתנים במסגרת חוזי ההגנה
* הכנת גיוס למשרד המרכזי של השירות, הסניפים הטריטוריאליים והארגונים הכפופים
* שיתוף פעולה בינלאומי
* ביטוח סוציאלי של עובדי השירות הפדרלי לחוזי הגנה, הסניפים הטריטוריאליים והארגונים הכפופים לו, כמו גם בני משפחותיהם;
* סמכויות אחרות בתחום הפעילות ובהתאם לחקיקה של הפדרציה הרוסית.

== קישורים חיצוניים ==

* 

== הערות שוליים ==

קטגוריה:משרד ההגנה של רוסיה
קטגוריה:רוסיה: רשויות פיקוח
Prisoner (שיר של מיילי סיירוס)

Prisoner (בעברית: אסירה) הוא סינגל, שהוקלט על ידי הזמרת האמריקאית מיילי סיירוס, ביחד עם הזמרת-יוצרת הבריטית דואה ליפה. השיר יצא לאור ב-19 בנובמבר 2020, על ידי חברת התקליטים תקליטי RCA, כסינגל השני מתוך האלבום, Plastic Hearts.

==רקע והכרזה==
לאחר יציאתו של "Don't Start Now" בנובמבר 2019, אישרה דואה ליפה שהיא וסיירוס מתכננות להקליט שיר יחד.<ref></ref> במאי בשנה שלאחר מכן, הצהירה ליפה שהיא וסיירוס החליטו לוותר על השיר שהקליטו, במטרה להקליט אחד חדש.<ref></ref> ב-14 בספטמבר 2020, סיירוס אישרה שאכן קיים שיתוף פעולה עם ליפה וכי הוא יופיע באלבום האולפן השביעי שלה, Plastic Hearts.<ref></ref> בראיון לתחנת הרדיו הספרדית Cadena 100 ב-13 באוקטובר, דיברה סיירוס על השיר והרקע שלו, תוך שהסבירה מה בתכנון שלו.<ref></ref> ב-13 בנובמבר, הכריזה סיירוס על שם השיר "Prisoner", תוך שחשפה את שירי האלבום.<ref></ref> ב-18 בנובמבר 2020, סיירוס וליפה הכריזו על תאריך יציאתו של הסינגל, שיצא לבסוף ב-19 בנובמבר.<ref></ref>

==הרכב ומילים==
סיירוס תיארה את השיר כ"שילוב המושלם בין הסגנונות שלה ושל ליפה".<ref></ref> השיר מכיל סגנונות כמו גלאם רוק ודאנס פאנק וגם דאנס-רוק.<ref></ref><ref></ref><ref></ref> הפזמון שלו לקוח משירה של אוליביה ניוטון-ג'ון משנת 1980, "Physical".<ref></ref> לשיר יש קצב מהיר-בינוני, של 126–132 פעימות לדקה.

השורה: "אני מנסה להחליף אותו באורות העיר" היא רמיזה לשיר "Slide Away", של סיירוס משנת 2019, על הפרידה שלה מבעלה לשעבר ליאם המסוורת', בו היא שרה: "אז לא תחליק משם? / בחזרה לאוקיינוס, אחזור לאורות העיר". בנוסף יש רמיזה לשיר נוסף של סיירוס, שיצא בשנת 2010.

== וידאו קליפ ==
הווידאו קליפ הנלווה שצולם לשיר בוים על ידי סיירוס ואלנה או'הרלי ופורסם בערוץ היוטיוב שלה ב-19 בנובמבר 2020, בסמוך לצאת הסינגל עצמו. צילומי הווידאו קליפ נמשכו יומיים ובוצעו ב-30 בספטמבר – עד 1 באוקטובר 2020 בברוקלין.<ref></ref><ref></ref><ref></ref><ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!בריטניה (BPI)<ref></ref>
|כסף
|200,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable plainrowheaders"
! scope="col" |מדינה
! scope="col" |תאריך יציאה
! scope="col" |פורמט
! scope="col" |חברת תקליטים
! scope="col" |<abbr>מקור</abbr>
|-
!עולם
|19 בנובמבר 2020
|הזרמת מוזיקה • הורדה דיגיטלית
|תקליטי RCA
|<ref></ref>
|-
!ארצות הברית
|24 בנובמבר 2020
|רדיו להיטים עכשוויים
|סוני מיוזיק
|<ref></ref>
|-
!בריטניה
|21 בנובמבר 2020
|מוזיקה עכשווית למבוגרים
|rowspan="3" |תקליטי RCA
|<ref></ref>
|-
!rowspan="2" |ארצות הברית
|24 בנובמבר 2020
|רדיו להיטים עכשוויים
|<ref></ref>
|-
|7 בדצמבר 2020
|מוזיקה עכשווית למבוגרים
|<ref></ref>
|-
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי מיילי סיירוס
קטגוריה:שירי דואה ליפה
קטגוריה:שירים באנגלית
קטגוריה:שירים שנכתבו על ידי אנדרו ואט
קטגוריה:שירים שנכתבו על ידי דואה ליפה
קטגוריה:שירים שנכתבו על ידי מיילי סיירוס
קטגוריה:סינגלים בהוצאת RCA רקורדס
קטגוריה:שירים שנכתבו על ידי מייקל פולק
יחסי הודו–לוקסמבורג

שר החוץ ההודי [[פרנב מוקרג'י (מימין) נפגש עם מקבילו הלוקסמבורגי ז'אן אסלבורן בניו דלהי, 2007]]
יחסי הודו–לוקסמבורג הם יחסי החוץ בין הודו ללוקסמבורג.

== היסטוריה ==
יחסי הודו–לוקסמבורג החלו בשנת 1947, ובשנים האחרונות היחסים בין שתי המדינות גברו. לוקסמבורג פתחה את שגרירותה בניו דלהי בשנת 2002. למעלה מ-170 חברות הודיות רשומות בבורסת לוקסמבורג. הסחר הדו-צדדי בשתי המדינות עמד על 37.17 מיליון דולר מינואר-ספטמבר 2014, כאשר היצוא מהודו ללוקסמבורג עמד על 7.79 מיליון דולר והיבוא של סחורות להודו מלוקסמבורג עמד על 29.38 מיליון דולר. קיימת קהילה משמעותית של הודים החיים בלוקסמבורג העובדת בחברות או בתחומים כמו Arcelor-Mittal, IT ובנקאות.<ref></ref> כמה ביקורים דיפלומטיים רמי דרג נערכו בין שתי המדינות. הדוכס הגדול ז'אן הפך לראש המדינה של לוקסמבורג הראשון שביקר בהודו בשנת 1983 ומאז מספר שרי סחר וחוץ מלוקסמבורג ביקרו במדינה. בשנת 2015 ביקר במדינה שר החוץ ז'אן אסלבורן. בשנת 2012 ביקר שר החוץ של הודו בלוקסמבורג.<ref></ref>

בשנת 2019 הייתה לוקסמבורג המדינה האירופית הראשונה שאירחה את הפגישה השנתית של הבנק האסייני להשקעות בתשתיות. בנוסף היא שלחה גם משלחת כלכלית להודו באותה שנה.<ref></ref>

== נציגויות דיפלומטיות ==
* לוקסמבורג מחזיקה בהודו שגרירות ניו דלהי.
* הודו מיוצגת בלוקסמבורג באמצעות שגרירותה בבריסל.<ref></ref>

==קישורים חיצוניים==

== הערות שוליים ==
התיכון האורתודוקסי הערבי

בית הספר התיכון האורתודוקסי הערבי בחיפה (בערבית: الكلية الأرثوذكسية العربية - حيفا, מוכנה גם בקיצור "אורתודוקסי ערבי") הוא בית ספר בחיפה בו לומדים כ-550 תלמידים מכיתה ט’ ועד י"ב, בנים ובנות, מוסלמים ונוצרים. בית הספר מדורג כאחד מבין עשרה בתי הספר התיכונים המצטיינים בישראל והמצטיין בחיפה. אחוז בוגרי בית הספר הזכאים לתעודת בגרות מתקרב למאה וממוצע ציוני רבים מהם בבגרות הוא 96 ויותר.

==היסטוריה==
בית הספר הוקם ב-1952 על ידי מועצת הקהילה האורתודוקסית של העדה הנוצרית היוונית-האורתודוקסית בחיפה. תחילה שכן בבית מועצת הקהילה ברחוב אלנבי בחיפה. עם הקמתו הוחלט שהוא ישרת את כלל הציבור הערבי בישראל, מוסלמים, נוצרים דרוזים וצ'רקסים. כמחצית מהתלמידים מגיעים מחיפה וכמחצית מכל רחבי המדינה. בשנת 1956 סיימו את בית הספר 14 בוגרים במחזור הראשון. בשנת 1960 עבר בית הספר לרחוב יצחק שדה 32 במושבה הגרמנית, למבנה חדש שהוקם עבורו. עד שנות ה-70 תלמידים מהדרום התגוררו בפנימייה, אך מאז הם נדרשים למצוא לעצמם דיור.

בשנת 2001 עבר לזרם החינוך המדעי טכנולוגי במשרד החינוך.

תקציב בית הספר ממומן מתשלומי ההורים, מתמיכה של מועצת הקהילה האורתודוקסית ובחלקו על ידי משרד החינוך. בספטמבר 2015 החליט שר החינוך נפתלי בנט לקצץ בכ-50% את התקציב שנותן משרד החינוך לבתי הספר הכנסייתיים בישראל, כולל "התיכון האורתודוקסי הערבי". בנוסף הטיל הגבלות על אחוז מימון ההורים, והגבלות על תקצוב השתלמויות המורים.

==תוכנית הלימודים==
בית הספר מיועד לתלמידים מצטיינים והוא עורך מבחני קבלה הכוללים בחינות בעברית, ערבית, אנגלית ומתמטיקה. רק כשליש מהנבחנים עוברים את בחינות הקבלה.

כל תלמידי בית הספר לומדים אחד מהמקצועות המדעיים (ביולוגיה, פיזיקה או כימיה) ברמה של 5 יחידות לימוד, ומקצוע טכנולוגי ברמה של 10 יחידות לימוד (מדעי המחשב, אלקטרוניקה, ביוטכנולוגיה או תקשורת). בנוסף כל תלמיד נדרש ללמוד לחמש יחידות בגרות בעברית, מתמטיקה (3–5 יחידות לימוד), ערבית (3–5 יחידות לימוד), אנגלית (4–5 יחידות לימוד), היסטוריה 2 יחידות, אזרחות 2 יחידות, השכלה כללית, מורשת וחינוך גופני.

==ראו גם==
* רשימת בוגרי בית הספר

==קישורים חיצוניים==

* מיכל ירון, [https://haipo.co.il/item/54211 בתי הספר המובילים בחיפה: האורתודוקסי הערבי], באתר "חי פה - חדשות חיפה", 9 במאי 2017.
* 

==הערות שוליים==

התיכון האורתודוקסי הערבי
קטגוריה:המושבה הגרמנית (חיפה)
יחסי הודו–מולדובה

שגריר מולדובה גאורגה לאוקה (מימין) מגיש [[כתב האמנה לנשיא הודו ראם נאת' קובינד, 2017]]
יחסי הודו–מולדובה הם היחסים הדו-צדדיים בין הרפובליקה של הודו ורפובליקת מולדובה.

== סקירה כללית ==
הודו הכירה במולדובה ב-28 בדצמבר 1991 ובשנה שלאחר מכן, שתי המדינות כוננו יחסים.

שתי המדינות נקטו בצעדים להעמקת היחסים, שעדיין נשמרים ברמה צנועה. שתי המדינות תומכות זו בזו בפלטפורמות בינלאומיות רבות כמו האו"ם באמצעות מנגנון תמיכה הדדי.

בשנת 2015 בירך נשיא הודו פרנב מוקהרג'י את מולדובה ליום הלאומי של מולדובה ב-27 באוגוסט.<ref>&nbsp;</ref>

== יחסי סחר ==
הסחר הדו-צדדי בין הודו למולדובה היה צנוע למדי. במהלך 2012–2013 המסחר הדו-צדדי הסתכם ב-9.63 מיליון דולר (יצוא 8.94 מיליון דולר, יבוא 0.69 מיליון דולר). במהלך השנים 2011–2012 צמח הסחר הדו-צדדי לשמונה מיליון דולר (הייצוא של הודו עמד על 7.5 מיליון דולר והיבוא עמד על 0.5 מיליון דולר).<ref name="EdukMK"></ref> הודו הלוותה למולדובה למעלה מחמישה מיליון רופי לפיתוח כלכלתה.

== נציגויות דיפלומטיות ==
* הודו מיוצגת במולדובה באמצעות שגרירותה בבוקרשט, רומניה.
* מולדובה מחזיקה בהודו קונסוליית כבוד בניו דלהי וקונסוליה במומבאי.

==קישורים חיצוניים==

== הערות שוליים ==
טלפון חוגה

שנות ה־60 לשנות ה־80 של המאה ה־20]]
חוגה טיפוסית בטלפון חוגה
טלפון חוגה הוא סוג של טלפון אשר מסוגל באמצעות סיבוב החוגה, לשלוח למרכזייה אותות חשמליים המתאימים למספר טלפון שחויג. 
על החוגה ישנם 10 חורים, ומתחת לכל חור רשומות הספרות 1 עד 9 ולאחריהן הספרה 0. לביצוע שיחת טלפון, צריך להכניס את האצבע לחור של הספרה שרוצים לחייג, ולסובב את החוגה בכיוון השעון עד שהאצבע נעצרה במעצור המתכת, ואז לשחרר את החוגה עד לחזרתה למיקומה המקורי.

הפטנט הראשון לטלפון חוגה הוגש על ידי הממציא האמריקני אלמון סטראוג'ר ב-21 בדצמבר 1891, והרישום של הפטנט הושלם ב-29 בנובמבר 1892.<ref></ref>

הגרסה המודרנית של טלפון החוגה עם החורים לאצבעות בלוח החיוג נכנסה לשווקים במהלך 1904, אך השימוש בה החל בארצות הברית רק בשנת 1919. במהלך הרבע האחרון של המאה ה-20 הוחלף טלפון החוגה בהדרגה בטלפונים נייחים בהם לוחצים על כפתורים על מנת לחייג מספרים - מודל שהוצג לראשונה לציבור ביריד העולמי של 1962 בסיאטל .

== גלריה ==
<gallery widths="220px" heights="160px">
Siemens_and_Halske_Telephone_with_a_rotary_dial_1910_cropped.jpg|טלפון חוגה אירופאי משנת 1910
Ericsson_bakelittelefon_1931.jpg|טלפון חוגה של אריקסון משנת 1931 ללא כיתוב כולשהי על החוגה - מה שהיה אופייני לטלפוני החוגה האירופיים.
New_Zealand_Rotary_Telephone.jpg|טלפון חוגה מניו זילנד
Portret van een telefonerende Roemeense vrouw met op de achtergrond een ventilat, Bestanddeelnr 255-4526.jpg|אשה מחייגת בטלפון חוגה במשרד בישראל, 1964
</gallery>

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טלפוניה
קטגוריה:ארצות הברית: המצאות
קטגוריה:טכנולוגיות מיושנות
אשר אנג'ל

אשר דב אנג'ל (באנגלית: Asher Dov Angel נולד ב־6 בספטמבר 2002) הוא שחקן אמריקאי ממוצא יהודי. התפרסם בזכות תפקידו כג'ונה בק בסדרת הטלוויזיה "אנדי" של ערוץ דיסני ותפקידו כבילי בטסון בסרט גיבורי-העל "שהאזאם!".

== חיים אישיים ==
אנג'ל נולד בפיניקס, אריזונה,<ref></ref> והתגורר בפרדייז וואלי שבאריזונה. הוריו הם ג'ודי וקוקו אנג'ל, והוא הבכור מבין שלושה אחים, עם אח ואחות.<ref name="AsherLife"></ref> אנג'ל הוא יהודי. הוא שר ומנגן בגיטרה.<ref></ref>

== קריירה ==
בגיל 5 הופיע אנג'ל בסרט "ג'ולין" משנת 2008. אנג'ל החל את הקריירה שלו בהופעות רבות בתיאטרון.<ref></ref> בגיל 7 תיאטרון דזרט סטייג' ערך אודישנים למחזמר "אוליבר!" ובאישור הוריו, אנג'ל נבחן וזכה לתפקיד בהפקה.<ref></ref> אמו הבטיחה שתיקח אותו ללוס אנג'לס אם הוא "ישקיע בעבודה ויעשה 30 הופעות [מקומיות], והוא אכן שיחק בהצגות מרובות בהן, "בת הים הקטנה", "סוסיקלי", "מרי פופינס" ואל תוך היער. אמו קיימה את הבטחתה, ואנג'ל נסע ללוס אנג'לס, שם, בגיל 12, נבחן וזכה בתפקיד של ג'ונה בק בסדרת הטלוויזיה "אנדי" בערוץ דיסני. משפחתו עברה ליוטה כדי להיות קרוב לצילומי הסדרה.

באפריל 2019 שיחק אנג'ל את התפקיד הראשי של "בילי בטסון", לצד זאקרי לוי, בעיבוד הקולנועי של "שהאזאם" בהפקת DC קומיקס.

אנג'ל הוציא את סינגל הבכורה שלו "One Thought Away", בהשתתפות הראפר ויז קאליפה, ב־6 ביוני 2019.<ref></ref>

ב-29 בספטמבר 2023 יצא לאור הסרט "On Fire" בכיכובו.<ref></ref>
אנג'ל (שמאל) עם [[ג'ק דילן גרייזר, חברו לסרט שהאזאם]]

== פילמוגרפיה ==
אנג'ל, 2018

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2008
|ג'ולין
|בראד ג'וניור בן ה-5
|
|-
|2018
|On Pointe
|אלכס
|AKA; Driven to Dance
|-
|2019
|שהאזאם!
|בילי בטסון
|<ref></ref><ref></ref>
|-
|2022
| Darby and the Dead
|ג'יימס
|
|-
| rowspan="2" |2023
|שהאזאם! 2: זעם האלים
|בילי בטסון
|
|-
|On Fire
|קליי לאגלין
|
|}

=== טלוויזיה ===
{| class="wikitable"
|+
! שנה
! סדרה
! תפקיד
! הערות
|-
| rowspan="2" | 2016
| ניקי, ריקי, דיקי ודון
| ג'ספר
| פרק: "Ballet and the Beasts"
|-
| מחשבות פליליות: חוצה גבולות
| ריאן וולף
| פרק: "De Los Inocentes"
|-
| 2017–2019
| אנדי
| ג'ונה בק
| תפקיד ראשי; (3 עונות); 57 פרקים
|-
|2021
|היי סקול מיוזיקל: המחזמר: הסדרה
|ג'ק
|פרק: "Spring Break"
|}

== פרסים ומועמדויות ==
{| class="wikitable sortable"
! scope="col" style="width:1em;" |שנה
! scope="col" style="width:12em;" | פרס
! scope="col" style="width:20em;" | קטגוריה
! scope="col" style="width:15em;" | תפקיד
! scope="col" style="width:5em;" | תוצאה
|-
| rowspan="2" | 2019
| פרסי סאטורן
| ההופעה הטובה ביותר של שחקן צעיר
| שהאזאם!
| 
|-
| פרסי בדרן צעירים
| האנסמבל הצעיר הטוב ביותר בסדרת טלוויזיה
| אנדי
| 
|-
| 2020
| פרסי המוזיקה של iHeartRadio
| פרס הכוכב החברתי
| עצמו
| 
|}

==קישורים חיצוניים==

* 

== הערות שוליים ==

קטגוריה:שחקני קולנוע וטלוויזיה יהודים אמריקאים
קטגוריה:שחקנים ילדים אמריקאים
קטגוריה:ערוץ דיסני: שחקנים ומנחים
קטגוריה:אמריקאים שנולדו ב-2002
חה שיאנגג'יאן

חֶה שְיַאנְגְגִ'יַאן (בסינית: 何享健, נולד ב-5 באוקטובר 1942) הוא מיליארדר סיני, מייסד שותף של מידאה, אחת מיצרניות המכשור הגדולות בסין.<ref></ref> בינואר 2021 הוערך הונו במעל 42 מיליארד דולר.

== חיים אישיים ==
בשנת 1968, הוביל חה קבוצה של 23 מתושבי העיר בייג'יאו שבמרכז גואנגדונג, לייסוד חברה לייצור מכסים, שלימים הפכה לענקית מידאה. הוא פרש מתפעול מידאה בשנת 2012.

ביוני 2020, פושעים ניסו לחטוף אותו, ופרצו לווילה שלו בפושאן. בנו, חה ג'יאנפנג הצליח להימלט והודיע למשטרה שהצילה אותו, חמישה חשודים נעצרו על ידי המשטרה המקומית.<ref></ref><ref name="Kerry Allen"> </ref>

הוא נשוי ואב לשלושה ילדים ומתגורר בפושאן בכפר הגולף הבינלאומי ג'ונלן, שכונת וילות שפותחה על ידי קבוצת מידאה נדל"ן שבבעלותו.

== הערות שוליים ==

קטגוריה:מיליארדרים סינים
קטגוריה:אנשי עסקים סינים
קטגוריה:סינים שנולדו ב-1942
באנד

באנד (בהונגרית: Bánd) הוא כפר על גדות אגם בלטון במחוז וספרם שבמרכז הונגריה.

על פי ממצאים ארכאולוגיים, הכפר היה מיושב עוד בתקופת האימפריה הרומית. בתחילת במאה ה-15 הכפר נהרס ונבנה שוב בתחילת המאה ה-16.

==קישורים חיצוניים==

* 

==הערות שוליים==

קטגוריה:הונגריה: כפרים
ברנג

ברנג (בהונגרית: Barnag) הוא כפר על גדות אגם בלטון במחוז וספרם שבמרכז הונגריה.

הכפר הוקם בשנת 1947 על ידי חיבור של שני הכפרים מגיארברנג (ברנג ההונגרית) ונמטברנג (ברנג הגרמנית).

כמו יישובים רבים באירופה גם בברנג מספר התושבים נמצא בירידה. כך, בשנת 1990 חיו בכפר 174 תושבים, ובשנת 2020 125 תושבים.

==יהודי ברנג==
בכפרים שהתאחדו לברנג חיו יהודים בתקופות זמן שונות. 

יהודי ברנג ההונגרית (מגיארברנג)
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|4
|225
|-
|1910
|2
|
|-
|}

יהודי ברנג הגרמנית (נמטברנג)
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|1
|361
|-
|1910
|6
|
|-
|1920
|3
|
|-
|1930
|12
|
|-
|}

==קישורים חיצוניים==

==הערות שוליים==

קטגוריה:הונגריה: כפרים
גרנד פרי ערב הסעודית

גרנד פרי ערב הסעודית הוא מרוץ גרנד פרי, שהצטרף ללוח המרוצים של אליפות הפורמולה 1 החל מעונת 2021. המרוץ יתקיים כמרוץ לילה במסלול רחוב בעיר ג'דה שבמערב ערב הסעודית.

==רקע==
תוכניות לבניית קומפלקס מוטורי, כחלק מפרויקט קידיה , הוצגו לציבור באוגוסט 2019. הפרויקט תוכנן בשיתוף עם נהג המרוצים אלכסנדר וורץ במטרה לבנות מסלול שיוכל לאחר מרוצים מכלל הקטגוריות של FIA, כולל מרוצי פורמולה 1. תוכניות המסלול הסופיות הוצגו בינואר 2020. במהלך אירוע ההשקה הוכרז כי המסלול יבנה ברמה 1 לפי הנהלים של FIA ו-FIM.

הגרנד פרי בערב הסעודית הוצג לראשונה בטיוטת לוח המרוצים לקראת עונת 2021 שהוצגה באוקטובר 2020 על ידי מועצת הפורמולה 1. שבוע וחצי לאחר מכן הוצג המרוץ באופן רשמי בלוח המרוצים שפורסם לקראת העונה. המרוץ נקבע כמרוץ לילה שיתקיים במסלול רחוב בעיר ג'דה.

ארגון אמנסטי אינטרנשיונל גינה את ההחלטה לקיים את המרוץ במדינה המפרה זכויות אדם רבות. לדברי הארגון, קיום המרוץ מאפשר להסיח את הדעת מאותן הפרות של זכויות אדם ומייצר למדינה תדמית לגיטימית.

==המרוצים==
מרוץ הבכורה התקיים בתחילת דצמבר 2021 והיה המרוץ ה-21, ואחד לפני האחרון, בעונה. מיק שומאכר התנגש עם רכבו במחסום הבטיחות במהלך ההקפה העשירית והוביל לדגל אדום ולעצירת המרוץ. לואיס המילטון, זינק מהפול פוזישן, קבע את זמן ההקפה המהירה וניצח את המרוץ. הניצחון הוביל לשוויון בנקודות בטבלה בין המילטון למקס ורסטאפן לקראת מרוץ סיום העונה.

המרוץ השני בערב הסעודית התקיים פחות מארבעה חודשים לאחר מכן. במהלך האימונים המקדימים ביום שישי ירו מורדים חות'ים מתימן טילים ופגעו במתקני נפט של חברת עראמקו, במרחק לא רב מהמסלול. העשן המיתמר מאזור הפגיעה נראה באוויר במהלך האימון הראשון והוביל לדחייה של 15 דקות בפתיחת האימון השני בשל פגישת חירום שערכו הנהגים יחד עם סטפנו דומניקאלי, מנכ"ל האליפות. איגוד נהגי הגרנד פרי ערך פגישה נוספת של הנהגים בשעות הלילה ולאחר ארבע וחצי שעות של דיונים התקבלה החלטה של כלל הנהגים להמשיך ולהתחרות. מקצה הדירוג הופסק פעמיים בשל דגלים אדומים לאחר התנגשויות של ניקולאס לטיפי ומיק שומאכר. שומאכר, שמכוניתו נפגעה קשה, נלקח לבית חולים לבדיקות. למרות שמצבו היה טוב החליטה הקבוצה כי הוא לא יתחרה במרוץ והקבוצה תעלה למרוץ עם רכב אחד בלבד. סרחיו פרס ניצח במקצה הדירוג וזכה בפול פוזישן בפעם הראשונה בקריירה.

בשל סמיכות לפתיחת חודש הרמדאן בשנת 2024 הוקדם הגרנד פרי, המרוץ השני בעונה, ליום שבת במקום יום ראשון. על מנת לאפשר את הפירוק וההרכבה של כל הציוד בזמן הוקדם גם מרוץ פתיחה העונה בבחריין לשבת.

==תוצאות המרוץ==
{| class="wikitable" style="font-size: 95%;"
|-
! שנה
! פול פוזישן
! הקפה מהירה
! מנצח
! יצרן
|-
! 2021
| לואיס המילטון
| לואיס המילטון
| לואיס המילטון
| מרצדס
|-
! 2022
| סרחיו פרס
| שארל לקלר
| מקס ורסטאפן
| רד בול
|-
! 2023
| סרחיו פרס
| מקס ורסטאפן
| סרחיו פרס
| רד בול
|-
! 2024
| מקס ורסטאפן
| שארל לקלר
| מקס ורסטאפן
| רד בול
|}

==הערות שוליים==

ערב הסעודית
קטגוריה:ערב הסעודית: ספורט מוטורי
אלוטונוס פלאי

אלוטונוס פלאי (שם מדעי: Allothunnus fallai) הוא מין של דג טונה יחיד בסוג Allothunnus ממשפחת הקולייסיים החי באוקיינוסים הפתוחים לאורך הגלובוס בין קוי הרוחב 20 דרום עד לקו רוחב 50 דרום, לרוב במים טרופיים עד ממוזגים. פרטים ידועים שוחים לאורך חופי אוסטרליה, ניו זילנד ודרום אפריקה.

זהו דג מהשבט טונה, הכולל מינים גדולים כמו טונה כחולת-סנפיר אטלנטית, אך הוא רזה ממרבית הטונות ומגיע רק לאורך של 1 מטר ולמשקל 15 קילוגרם בממוצע. בצבעו הוא כחול מלמעלה ובעל בטן בהירה עם צידיים אפורים וסנפירים צהובים והוא בעל סנפיר גבי ישר וגבוה, סנפיים אנאליים קטנים וזקורים מסביב לזנבו וזנב רחב ומחודד. המראה שלו מזכיר מעט את האלבקור, אף שהוא קטן בהרבה ובעל גוף זרים יותר.

דג זה הוא נווד מתמיד לאורך האוקיינוס ולעיתים הוא מתקבץ לקבוצה גדולה המחפשת טרף של דגים אחרים כמו דגי טרכון ודיונונים שאותם הוא צד בתאוצה מהירה. דג זה אינו מהווה דג מאכל מסחרי בשל כמות השמנים הרבים בבשרו, אף שהבשר עצמו טעים. לעיתים הוא נידוג ונארז בשימורים. הוא גם נתפס לעיתים כשלל לוואי של דייגים.

==קישורים חיצוניים==

==הערות שוליים==

קטגוריה:קולייסיים
קטגוריה:מקריני סנפיר יחידים בסוגם
מורביליווירוס

מורביליווירוס (Morbillivirus) הוא נגיף ממשפחת Paramyxoviridae, מהסדר Mononegavirales.<ref></ref><ref name="ICTV"></ref> בני אדם, כלבים, חתולים, בקר, כלבי ים ולווייתנאים משמשים כמארחים טבעיים של הנגיף. סוג זה כולל שבעה מינים. מחלות בבני אדם הקשורות לנגיפים המסווגים בסוג זה כוללות חצבת, עם חום ופריחה. אצל בעלי חיים עלול הנגיף לגרום לזיהום חריף בדרכי הנשימה.<ref name="ViralZone"></ref>

== מבנה ==
מורביליוויריונים עטופים, עם גיאומטרה כדורית. קוטרם נע סביב 150&nbsp;ננומטר. הגנום הוא ליניארי, באורך של 15–16 קילו-בתים. הגנום מקודד לשמונה חלבונים.

== מחזור חיים ==
השכפול הנגיפי הוא ציטופלזמי. הכניסה לתא המארח מושגת על ידי הצמדת נגיף לתא המארח. השכפול מתנהג על פי מודל שכפול נגיף ה-RNA שלילי. השעתוק מתבצע על ידי נגיף RNA שלילי-גדילי, באמצעות "גמגום פולימראז" (polymerase stuttering), באמצעות עריכת RNA בשעתוק משותף. התרגום מתבצע על ידי סריקה דולפת. הנגיף יוצא מהתא המארח באמצעות הנצה. בני אדם, בקר, כלבים, וחתולים משמשים כמארחים הטבעיים. דרכי ההעברה הן נשימתיים.

== קישורים חיצוניים ==

* [http://www.ictv.global/report/paramyxoviridae ICTV Report: Paramyxoviridae]
* [http://viralzone.expasy.org/all_by_species/86.html Viralzone: Morbillivirus]
* [http://www.viprbrc.org/brc/home.do?decorator=paramyxo Virus Pathogen Database and Analysis Resource (ViPR): Paramyxoviridae]
* 

== הערות שוליים ==

קטגוריה:נגיפי RNA
בובת מפצח אגוזים

בובות מפצחי אגוזים
בובות מפצחי אגוזים הן מפצחי אגוזים מעץ המגולפים בצורת בובה של חייל, אביר, מלך או בני אדם בעלי תפקידים דומים.

במסורת הגרמנית, הבובות הן סמל של מזל טוב ולעיתים אף מרתיעות את הרוחות הרעות, עד המחצית הראשונה של המאה ה-20 מרבית הבובות יכלו באמת לפצח אגוזים, אך עם הזמן הבובות הפכו לקישוט ותו לא ובמאה ה-21 כבר כמעט לא מייצרות בובות שאכן יכולות לפתח אגוזים<ref></ref><ref></ref>.

== היסטוריה ==
מקור ייצור הבובות היה בגרמניה שבסוף המאה ה-17 והיו לעיתים קרובות מתנה לחג המולד, רק לקראת המאה ה-19 החלו הבובות לתפוס תאוצה במדינות אירופה הסמוכות ובמהרה החלו מפעלים לייצר כמויות גדולות של בובות.

הבובות החלו להיות פופולריות מחוץ לאירופה לאחר מלחמת העולם השנייה, כאשר חיילים אמריקאים רבים שהוצבו בגרמניה חזרו הביתה לארצות הברית עם מפצחי אגוזים גרמניים כמזכרות מאזורי הלחימה, הפופולריות של המוצר החלה להתגבר עם פרסום היצירה הרוסית, מפצח האגוזים שנכתב על בסיס היצירה הגרמנית, מפצח האגוזים ומלך העכברים. היצירות הציגו דמות ראשית שהיא חייל -מפצח אגוזים. היצירה הגיעה לארצות הברית רק לקראת המאה ה-20 אך במהרה הפכה ליצירה שמזוהה עם החג ואף הפכה לאייקון עונתי ברחבי העולם המערבי.

כיום מיוצרים בובות מפצח אגוזים כחלק מסדרות צעצועי עץ רבים שמיוצרים בגרמניה וזאת על מנת לעמוד בדרישותיהם של האספנים הרבים שגרים בארצות הברית<ref></ref>.

==קישורים חיצוניים==

== הערות שוליים ==

קטגוריה:תפאורות חג המולד
קטגוריה:בובות
קטגוריה:אגוז בתרבות
קישוטי חג המולד

קישוט בדמות איש שלג שתלוי על [[עץ חג המולד]]
קישוטים לחג המולד הם קישוטים (שעשויים במרבית המקרים מפלסטיק, זכוכית מנופחת, פוליסטירן או קרמיקה) שנתלים בדרך כלל על עץ חג מולד. קישוטי חג המולד מיוצרים בצורות שונה, החל מכדור זכוכית פשוט עד עיצובים אמנותיים מיוחדים.

בובת סנטה קלאוס הוא בובה נפוצה, יחד איתה גם מקלות סבא, אנשי שלג, מלאכים ופתיתי שלג הם גם קישוטים פופולרים.

== היסטוריה ==
עצי חג מולד המעוטרים הראשונים עוטרו בתפוחים, מקלות סבא לבנים וכדורי זכוכית בצורות כוכבים, לבבות ופרחים, כדורי הזכוכית הראשונים ששימשו כקישוט לחג המולד יוצרו במאה ה-17 על ידי גרמני בשם הנס גריינר, גריינר ייצר חרוזי זכוכית אותם היה ניתן לתלות על עצי חג המולד.

בערב חג המולד של 1832, המלכה ויקטוריה כתבה ביומנה על שמחתה מכך שיש למשפחתה עץ חג מולד עם קישוטים שהונחו סביבו<ref>The girlhood of Queen Victoria: a selection from Her Majesty's diaries. p.61. Longmans, Green & co., 1912. University of Wisconsin</ref>.

לאחר מלחמת העולם השנייה, ממשלת מזרח גרמניה הפכה את מרבית מפעלי הזכוכית של חברת קישוטי חג מולד ששכנה בעיר "לושה" , המפעלים הולאמו והיו בבעלות גופי ממשל ובשל כך צומצם הייצור של הקישוטים, רק לאחר שנפלה חומת ברלין, מרבית החברות הוקמו מחדש כחברות פרטיות.

בשנת 1996 פורסם כי ייצר ענף קישוטי המולד מגלגל סכומי עתק והרוויחו כ-2.4 מיליארד דולר במכירות שנתיות, גידול של 25% לעומת השנה הקודמת. מומחים בתעשיית הקישוטים העריכו כי יותר מ-22 מיליון ממשקי הבית בארצות הברית אספו וקנו קישוטי חג מולד<ref></ref>.
קישוט בדמות [[סנטה קלאוס ודובי שתלויים על עץ חג מולד]]

==קישורים חיצוניים==

* 

==הערות שוליים==

קטגוריה:עצי חג המולד
קטגוריה:תפאורות חג המולד
קטגוריה:קישוט
אמאורוביים

אמאורוביים (שם מדעי: Amaurobiidae) היא משפחת עכבישאים בני הקבוצה ארנומורפיה בעלת תפוצה גלובלית (למעט במרבית אפריקה ובאזורי הקטבים), כשרבים מהם חיים באוסטרליה וניו זילנד במגוון סביבות חיות. המשפחה מכילה 49 סוגים שונים.

משפחה זו קרובה למשפחת המשפכניים ולמשפחה Desidae והיא הוגדרה ב-1870 בידי החוקר השוודי טמרלן טורל .

מינים אלה קטנים יחסית ובעלי עיניים גדולות כשחלקם פעילי לילה מובהקים. רגליהם ארוכות ורחבות וצבעם חום כהה עד שחור ולעיתים הם בעלי גב מנוקד. הם מייצרי קורים רחבים ומפותלים צמודים למשטחים כמו סלעים או קירות והם לא מאוד ארסיים, אם כי ינשכו אנשים בתגובה לאיום, מה שיכול לגרום לנפיחות מקומית.

==סוגים==

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1870
קטגוריה:טקסונים שתוארו בידי טמרלן טורל
*
דיבוקים (מיני-סדרה)

דיבוקים (באנגלית: Possessions) היא מיני-סדרה ישראלית-צרפתית מסוגת דרמת-מתח פסיכולוגית על-טבעית, שנוצרה על ידי היוצר והתסריטאי שחר מגן, שכתב את התסריט יחד עם התסריטאית הצרפתית ואלרי זאנתי; והופקה עבור "Yes" בשיתוף פעולה עם הערוץ הצרפתי "CANAL+".

מיני-הסדרה כוללת 6 פרקים, והיא עלתה לשידור ב-2 בדצמבר 2020. בצרפת, הסדרה עלתה לשידור ב-2 בנובמבר 2020.

==תקציר העלילה==
במהלכה של חתונה בין ערן, יליד הארץ, לבין נטלי, עולה חדשה מצרפת, ערן נמצא דקור בזמן שהסכין נמצא בידי כלתו הטרייה, נטלי. קארים, פקיד מהקונסוליה הצרפתית, שנקרא לסייע לנאשמת ולמשפחתה, מוצא את עצמו נקשר באופן אובססיבי למקרה. במקביל, נטלי טוענת בפני אסתי ורפי, חוקרי המשטרה הישראלים שמתמנים לחקור את המקרה, שהיא חפה מפשע על אף שהיא אינה זוכרת את הרגע עצמו; למרות שבתחילה פתרון המקרה נראה ברור ויש רק אשמה אחת שמחזיקה את כלי הרצח מול עשרות אנשים, עם התקדמות החקירה, מספר החשודים הולך ונערם, ומעל לכל סימני השאלה שסובבים את המקרה, מרחף סיפור משפחתי ישן אודות דיבוקים וחתונות.

==צוות השחקנים והדמויות==
* נועה קולר – אסתי, חוקרת משטרה ושותפתו של רפי, שמתמנה לפתור את מקרה הרצח.
* צחי גראד – רפי, חוקר משטרה ושותפה של אסתי, שמתמנה לפתור את מקרה הרצח.
* נדיה טרסקוביץ' – נטלי, עולה חדשה מצרפת וכלה טרייה, שנחשדת ברצח חתנה.
* אימרי ביטון – ערן, חתנה של נטלי, שרציחתו פותחת את העלילה 
* ראדה קטב – קארים, פקיד מהקונסוליה הצרפתית, שנקרא לסייע לנטלי ומשפחתה.
* רועי ניק – שי
* אוולין הגואל
* חנה אזולאי-הספרי – אמו של ערן
* שאדי מרעי – סאלים
* ולדימיר פרידמן
* צ'קי קריו – ג'ואל
* ג'ודית קמלה – ג'ואנה
* אריאן אשקריד – לואיז
* קורנטין פילה – אלכס
* אלואיז סאבאג' – ג'סיקה
* דומיניק ולאדי – רוזה

==הפצה==
ששת פרקיה של מיני-הסדרה עלו לשידור לראשונה בצרפת בערוץ "CANAL+" ב-2 בנובמבר 2020. בישראל, מיני-הסדרה עלתה לשידור ב-"Yes" ב-2 בדצמבר 2020.

ב-14 באוקטובר 2020, נודע שזכויות השידור של מיני-הסדרה בארצות הברית נרכשו על ידי HBO Max.

==קישורים חיצוניים==

כתבות
* 

==הערות שוליים==

קטגוריה:סדרות טלוויזיה ישראליות
קטגוריה:סדרות טלוויזיה צרפתיות
קטגוריה:סדרות דרמה צרפתיות
קטגוריה:סדרות דרמה ישראליות
קטגוריה:סדרות מתח ישראליות
קטגוריה:סדרות טלוויזיה ישראליות שעלו לשידור בשנת 2020
קטגוריה:מיני-סדרות טלוויזיה
קטגוריה:Yes הטלוויזיה בלוויין: תוכניות וסדרות
פספורטה סרבו

ערים בעולם שיש בהם מארחים בפספורטה סרבו.
פספורטה סרבו (באספרנטו: Pasporta Servo, מילולית: שירות דרכונים) הוא פרויקט אירוח חינמי (CouchSurfing) של קהילת דוברי האספרנטו מסביב לעולם. תיירות היא תחביב נפוץ בקרב דוברי אספרנטו, באמצעות השירות יכולים אספרנטיסטים להוזיל את עלויות הטיול שלהם ולהתארח בחינם אצל עמיתיהם. המוטיבציה לארח היא על פי רוב הרצון להכיר דוברים אחרים של השפה המגיעים ממקומות אחרים בעולם. הפרויקט מקשר בין אספרנטיסים המעוניינים לארח לבין כאלו המעוניינים להתארח.

אירוח חינמי היה רעיון נפוץ ומקובל בקהילת האספרנטו עוד קודם להקמת הפרויקט, ומארחים נהגו לפרסם את כתובותיהם בעיתונים המוקדשים לשפה ולתנועה. את הפרויקט במתכונתו הנוכחית התחיל רובן פלדמן גוננזלס מארגנטינה אשר הקים ב-1966 שירות אירוח לדוברי אספרנטו במדינה. ב-1974 יצא לראשונה עותק מודפס ובו כתובותיהם של 40 מארחים מ-19 מדינות, ומאז יצאו עותקים מתעדכנים מדי שנה. ספר הכתובות של פספורטה סירבו יוצא בהוצאת ארגון הנוער האספרנטי העולמי (TEJO).
קרים. אשמח להציע אירוח בביתי וכן אשמח לנסות ולסייע להגשים את שליחותם של כל ידידי האמת של האספרנטו, ד"ר י. אוסטרובסקי ביאלטה"]]
ב-2008 הודיעה נשיאות TEJO כי בכוונתה להפוך את המיזם לוירטואלי, אך גם ההוצאה המודפסת המשיכה עד שנת 2012. את האתר תוכנת על ידי חואן קטלה, אספרנטיסט מולנסיה והוא עלה לרשת במרץ 2009 והושק באופן רשמי בקונגרס הנוער האספרנטי ה-65.

בשנת 2010 מספר המארחים באתר היה 1,450 מ-91 מדינות. בנובמבר 2020 היו רשומים באתר 2,217 מארחים מ-1,584 ערים ב-113 מדינות ברחבי העולם.

==קישורים חיצוניים==

* 

==הערות שוליים==

קטגוריה:אספרנטו
קטגוריה:תיירות